**Απαραίτητα δικαιολογητικά για την ολοκλήρωση της εγγραφής**

**των πρωτοετών φοιτητών**

14 Σεπτεμβρίου 2023

Οι επιτυχόντες των Πανελλαδικών εξετάσεων έτους 2023 που πραγματοποίησαν την ηλεκτρονική τους εγγραφή, προκειμένου να κάνουν την ταυτοποίησή τους για να ολοκληρωθεί η εγγραφή τους από τη Γραμματεία του Τμήματος, πρέπει να καταθέσουν αυτοπροσώπως καθημερινά από τις **09:00 έως και τις 13:00,** ή να στείλουν ταχυδρομικά με συστημένη επιστολή ή με courier έως και την Παρασκευή **29 Σεπτεμβρίου 2023 ,** τα παρακάτω δικαιολογητικά:

1. Αίτηση

2. Εκτυπωμένη και υπογεγραμμένη την αίτηση ηλεκτρονικής εγγραφής (εκτύπωση από την εφαρμογή (site) του Υπουργείου Παιδείας)

3. Αντίγραφο αστυνομικής ταυτότητας ή διαβατηρίου

4. Εκτύπωση ΑΜΚΑ

5. Μια (1) φωτογραφία

6. Δήλωση συγκατάθεσης επεξεργασίας προσωπικών δεδομένων

**Διεύθυνση:**

**ΠΡΟΣ : Διεθνές Πανεπιστήμιο της Ελλάδος, Γραμματεία Τμήματος Μηχανικών Πληροφορικής, Υπολογιστών και Τηλεπικοινωνιών, Πανεπιστημιούπολη Σερρών, Τέρμα Μαγνησίας, ΤΚ 62124, Σέρρες**

Τηλέφωνο 23210 49341

Όλοι οι νεοεισαχθέντες φοιτητές μπορούν να προσέλθουν στη Γραμματεία του Τμήματός τους και να παραλάβουν (προαιρετικά) το εκτυπωμένο **«Δελτίο Ενεργοποίησης Λογαριασμού»**, όπου αναγράφονται τα καταχωρημένα στοιχεία τους (κινητό τηλ, email, ΑΜΚΑ και ημ. γέννησης) καθώς και το νέο τους Όνομα Χρήστη (username). Έτσι, μπορούν να ελέγξουν αν τα στοιχεία τους είναι σωστά περασμένα, πράγμα απαραίτητο προκειμένου να προχωρήσει η διαδικασία ενεργοποίησης του λογαριασμού τους.

**ΕΝΕΡΓΟΠΟΙΗΣΗ ΛΟΓΑΡΙΑΣΜΟΥ**

Η ενεργοποίηση του ιδρυματικού λογαριασμού γίνεται χρησιμοποιώντας το κινητό τηλέφωνο ή το email που έχετε δηλώσει στη γραμματεία μέσω της ιστοσελίδας **URegister**:

[**https://uregister.ihu.gr**](https://uregister.ihu.gr)

Κατά τα βήματα της ενεργοποίησης θα ενημερωθείτε για το νέο σας Όνομα Χρήστη (username) και θα κληθείτε να επιλέξετε τον επιθυμητό Κωδικό Πρόσβασης (password), τον οποίο θα πρέπει να θυμάστε. Με το username και το password που δηλώσατε θα έχετε πρόσβαση σε όλες τις ιδρυματικές υπηρεσίες του ΔΙΠΑΕ, καθώς και στις ομοσπονδιακές υπηρεσίες του ΕΔΕΤ.

*Από τη Γραμματεία του Τμήματος με ευχές για μία καλή ακαδημαϊκή χρονιά !*

Χρήσιμα αρχεία :

1. Αίτηση

[2. Δήλωση Συγκατάθεσης](http://ict.ihu.gr/wp-content/uploads/2020/09/Δήλωση-Συγκατάθεσης.pdf)